
	[bookmark: nev]FARKAS ÁBEL HÚR
abelfarkas79@gmail.com
Állatorvosi
Osztatlan, 5. félév
Állatorvostudományi Egyetem

	
[bookmark: _GoBack]






Témavezetők:
	Dr. Nagy Nándor
egyetemi tanár, SE ÁOK

	Dr. Heinzlmann Andrea
egyetemi docens, ATE




Egy új, kloákához-asszociált csirke nyirokszövet (kloáka tonsilla) karakterizálása és ontogenezise

Kulcsszavak: bursa Fabricii; bélhez-asszociált lymphoid szövet; csirke; kloáka tonsilla
Bevezetés: Madarakban a bélhez-asszociált lymphoid szövet (GALT) nagyszámú nyirokszervet tartalmaz, amelyek a béltraktus cranio-caudalis tengelyén haladva elszórtan helyezkednek el. A nagyobb nyirokszerveken kívül, számos kisebb, elszórtan csíracentrumot tartalmazó nyirokszövet (bursa Fabricii perifériás redő, dorsalis diffúz infiltrált terület (DIA)) is tartozik a GALT-hoz. A kloákához-asszociált nyirokszövetek sajátos anatómiai helyzete felveti annak a lehetőségét, hogy a szervezetbe bejutó külvilágból származó antigéneknek és fertőző ágenseknek egyik lehetséges útvonala a kloákán keresztül vezet.
Célkitűzés: Tudományos diákköri munkám kiemelt célja a kloákában található nyirokszövetek morfológiai (hisztológia, immuncitokémia) karakterizálása és ontogenezisének vizsgálata. Előzetes megfigyelésünk szerint a felnőtt csirke rectum-kloáka-bursa Fabricii régió paraffinos sorozatmetszésein a DIA-n és a perifériás redőn kívül, a bursa kivezető járatának ventrális része, egy lymphoid szövetben gazdagon infiltrált terület figyelhető meg, amit korábban nem írták le a szakirodalomban.
Módszerek és Eredmények: Immuncitokémiai módszerekkel igazoltuk, hogy a bursa kivezető csövének koláka felé tekintő részében kiterjedt nyirokszövet található. A kloáka nyirokszövete a DIA-hoz képest ventrálisan helyezkedik el. CD45 expresszió szerint nagyszámú lympho-myeloid sejt koncentrálódik a lamina propriában. Igazoltuk, hogy a lymphoid szövet a felszíni hámhoz kapcsolódik, és B-, valamint T-dependens régiókba szerveződik. A B sejtek csíracentrumokban (GC) tömörülnek, amelyek a CSF1R+/74.3+ dendritikus sejteket és TIM4+ makrofágokat tartalmaznak. A GC-k között T sejtekben gazdag interfollikuláris lymphoid szövet található. A nyirokszövet különálló tonsillaris egységekből áll, amelyeket kollagénben gazdag kötőszövet izolál a környezettől.
Összefoglalás: Hisztológiai és immuncitokémiai módszerekkel egy új lympho-epitheliális szervet karakterizáltunk. A nyirokszervet kloáka tonsillának neveztük el, mert következetesen megtalálható a csirke kloáka falában és a kloáka tonsilla egységei a pylorus-, és a coecalis tonsillákhoz hasonlítanak. 
A hallgató saját magának tulajdonított eredményei: a munkám során minden eredmény nekem (Farkas Ábel Húr) tulajdonítható. A különböző protokolokat és a feladatok mindegyikét magam végeztem (metszetkészítések, zselatinos blokk készítés, immunfluoreszcencia, stb.). Munkám minden mozzanatát témavezetőm prof. Dr Nagy Nándor ellenőrizte.



